
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1033 

3 Ιουνίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Σύστασις και λειτουργία Τεχνικής Υπηρεσίας παρά 

τη Ιερά Μητροπόλει Κίτρους και Κατερίνης. 1 

Σύστασις και λειτουργία Εκκλησιαστικού Ιδρύματος 
υπό την επωνυμίαν «ΙΔΡΥΜΑ ΝΕΟΤΗΤΑΣ ΚΑΙ ΠΟ¬ 
ΛΙΤΙΣΜΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΘΗΡΑΣ, 
ΑΜΟΡΓΟΥ ΚΑΙ ΝΗΣΩΝ». 2 


ΑΠΟΦΑΣΕΙ Σ 

Αριθ. 1424/846 (1) 


Σύστασις και λειτουργία Τεχνικής Υπηρεσίας παρά τη 
Ιερά Μητροπόλει Κίτρους και Κατερίνης. 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/77 «Περί του καταστατικού Χάρτου 
της Εκκλησίας της Ελλάδος», όπως ετροποποιήθησαν 
δια του άρθρου 68 παρ. 5 του Ν. 4235/2014. 

2) Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιεράς Μητροπόλεως Κίτρους και 
Κατερίνης. 

4) Την υπ’ αριθ. 429/19.3.2015 Πρότασιν του Σεβασμιω- 
τάτου Μητροπολίτου Κίτρους και Κατερίνης Γεωργίου. 

5) Την υπ’ αριθ. 18/2015 Γνωμοδότησιν του Ειδικού 
Νομικού Συμβούλου της Ιεράς Συνόδου της Εκκλησίας 
της Ελλάδος. 

6) Την από 2.4.2015 Απόφασιν της Διαρκούς Ιεράς Συ¬ 
νόδου, αποφασίζει: 

Την σύστασιν και λειτουργίαν Τεχνικής Υπηρεσίας 
παρά τη Ιερά Μητροπόλει Κίτρους και Κατερίνης, η 
οποία θα διέπεται από τον κάτωθι Κανονισμό: 

Κανονισμός Συστάσεως και λειτουργίας της Τεχνικής 
Υπηρεσίας της Ιεράς Μητροπόλεως Κίτρους, Κατερίνης 
και Πλαταμώνος 


Αρθρο 1 
Σύσταση 

Συνιστάται Τεχνική Υπηρεσία στην Ιερά Μητρόπολη 
Κίτρους, Κατερίνης και Πλαταμώνος για τον προγραμ¬ 
ματισμό, τη μελέτη, την παρακολούθηση και την εκτέ¬ 
λεση εκκλησιαστικών έργων της Ιεράς Μητροπόλεως, 
σύμφωνα με τις διατάξεις των Ν. 3669/2008, 4281/2014, 
του άρθρου 68 παρ. 1 υποπαρ. 3 του Ν. 4235/2014 και του 
υπ’ αριθ. 55/1974 (Φ.Ε.Κ. τ. Α' 185) Κανονισμού της Ιεράς 
Συνόδου της Εκκλησίας της Ελλάδος «Περί μελέτης και 
εκτελέσεως των εκκλησιαστικών έργων». 

Αρθρο 2 

Σκοπός - Αρμοδιότητες 

Οι αρμοδιότητες της Τεχνικής Υπηρεσίας είναι: 

1. Η σύνταξη προγράμματος για όλα τα εκτελούμενα 
και προγραμματιζόμενα εκκλησιαστικά έργα και η πα¬ 
ρακολούθηση της εφαρμογής του προγράμματος αυτού 
στην περιφέρεια πνευματικής δικαιοδοσίας της Ιεράς 
Μητροπόλεως Κίτρους, Κατερίνης και Πλαταμώνος. 

2. Ο έλεγχος των υποβαλλομένων προς έγκριση από 
τους Προέδρους των Εκκλησιαστικών Συμβουλίων των 
Ιερών Ναών, των Ηγουμενοσυμβουλίων και των Ιδρυμά¬ 
των της Ιεράς Μητροπόλεως: 

α) Οικονομικών μελετών για την εκτέλεση τεχνικών 
έργων. 

β) Λογαριασμών, συγκριτικών πινάκων (Σ.Π.), πρω¬ 
τοκόλλων κανονισμού τιμών μονάδος νέων εργασιών 
(Π.Κ.Τ.Μ.Ν.Ε), ενστάσεων, αιτήσεων θεραπείας. 

3. Η διενέργεια διαγωνισμών για την ανάθεση συντά¬ 
ξεως μελετών και για την εκτέλεση των εκκλησιαστικών 
έργων. 

4. Η παρακολούθηση των εκτελουμένων εκκλησια¬ 
στικών έργων. 

5. Η συγκρότηση επιτροπών προσωρινής και οριστικής 
παραλαβής των αποπερατωμένων έργων. 

6. Η σύνταξη εισηγήσεων προς το Μητροπολιτικό Συμ¬ 
βούλιο για όλα τα παραπάνω θέματα. 

7. Η παροχή τεχνικής αρωγής προς τα Εκκλησιαστικά 
Συμβούλια των Ιερών Ναών, τα Ηγουμενοσυμβούλια των 
Ιερών Μονών και τα Διοικητικά Συμβούλια των Ιδρυμά¬ 
των, τα οποία υπάγονται στην Ιερά Μητρόπολη Κίτρους, 
Κατερίνης και Πλαταμώνος. 

8. Στις αρμοδιότητες της Τεχνικής Υπηρεσίας είναι 
ακόμη να εκπονεί τις μελέτες των τεχνικών και καλ¬ 
λιτεχνικών έργων, να παρακολουθεί να ελέγχει και να 
εγκρίνει τις μελέτες, τις οποίες εκπονούν ιδιώτες μηχα¬ 
νικοί για τα έργα της Ιερός Μητροπόλεως, να επιβλέπει 
και να ελέγχει τις κατασκευές, τις επισκευές και τις 
συντηρήσεις των έργων της Ιερός Μητροπόλεως, οι 
οποίες εκτελούνται με αυτεπιστασία, σύμφωνα με τις 
διατάξεις του υπ’ αριθ. Κανονισμού 55/1974 (Φ.Ε.Κ. τ.Α' 
185) της Ιερός Συνόδου της Εκκλησίας της Ελλάδος, τις 
συμπληρωματικές διατάξεις των αντιστοίχων Ν. 3316/ 
2005 και 3669/2008 μετά των εκτελεστικών του Προ¬ 
εδρικών Διαταγμάτων και των συμπληρωματικών και 
τροποποιητικών τους νόμων, όπως ισχύουν έως σήμερα 
καθώς και η άσκηση των αρμοδιοτήτων που προβλέ- 
πεται από τον Ν. 4178/2013 και τον Ν. 4301/2014, για την 
πολεοδομική τακτοποίηση των Ιερών Ναών και των υπο¬ 
στηρικτικών τους χώρων στους οποίους φιλοξενείται η 
κοινωνική, πνευματική και εκπαιδευτική δραστηριότης 
της τοπικής Εκκλησίας. 

Άρθρο 3 
Οργάνωση 

1. Η Τεχνική Υπηρεσία διαρθρώνεται ως εξής: 

α. Από τον Προϊστάμενό της, ο οποίος είναι Πολιτικός 
Μηχανικός ή Αρχιτέκτονας Μηχανικός, διπλωματούχος 
Α.Ε.Ι με ανεγνωρισμένη εμπειρία. Ο Προϊστάμενος διορί¬ 
ζεται από το Μητροπολιτικό Συμβούλιο και είναι αρμό¬ 
διος εισηγητής προς αυτό για τα θέματα της Τεχνικής 
Υπηρεσίας. Πρέπει επίσης να διαθέτει τα ουσιαστικά 
και τυπικά προσόντα, τα οποία απαιτούνται από τις 
κείμενες διατάξεις περί δημοσίων και εκκλησιαστικών 
υπαλλήλων. 

β. Από διπλωματούχους Τεχνολόγους Μηχανικούς και 
Συντηρητές Έργων Τέχνης, οι οποίοι διορίζονται από 
το Μητροπολιτικό Συμβούλιο μετά από εισήγηση του 
Προϊσταμένου και στελεχώνουν την Τεχνική Υπηρεσία. 
Οι ανωτέρω μπορεί να είναι στελέχη μόνιμα, επί συμ- 
βάσει ή να αναλαμβάνουν έργα κατ’ ανάθεση. 

γ. Από ένα διοικητικό υπάλληλο, χειριστή ηλεκτρονι¬ 
κού υπολογιστή (Η/Υ), για την γραμματειακή εξυπηρέ¬ 
τηση του γραφείου. 

2. Ο Προϊστάμενος της υπηρεσίας, σε περίπτωση 
απουσίας ή κωλύματος του, ορίζει ο ίδιος τον αναπλη¬ 
ρωτή του. 

3. Με την έναρξη λειτουργίας της Τεχνικής Υπηρεσίας, 
η πρόσληψη του προσωπικού, έμμισθου ή εθελοντικού, 
θα γίνει με σύμβαση εργασίας ορισμένου ή αορίστου 
χρόνου ή με σύμβαση έργου, σύμφωνα με τις κείμενες 
διατάξεις. 

4. Ως Αναθέτουσα Αρχή ορίζεται το Μητροπολιτικό 
Συμβούλιο της Ιερός Μητροπόλεως Κίτρους, Κατερίνης 
και Πλαταμώνος. 

5. Ως Προϊσταμένη Αρχή ορίζεται επίσης το Μητρο- 
πολιτικό Συμβούλιο της Ιερός Μητροπόλεως Κίτρους, 
Κατερίνης και Πλαταμώνος. 

6. Ως επιβλέπουσα Υπηρεσία ορίζεται η Τεχνική Υπη¬ 
ρεσία της Ιερός Μητροπόλεως, τα μέλη της οποίας 
ασκούν και καθήκοντα επιβλέποντος μηχανικού κατ’ 
ανάθεση. Επιπλέον καθήκοντα επιβλέποντος μηχανικού 
δύνανται να ανατεθούν και σε άλλα πρόσωπα, ιδιώτες 
μηχανικούς, οι οποίοι δύναται να προσληφθούν από 
την Ιερά Μητρόπολη με σύμβαση ορισμένου έργου ή 


ορισμένου χρόνου, για να καλύψουν τις προκύπτουσες 
ανάγκες των εργολαβιών, οι οποίες δεν δύναται να 
καλυφθούν από την Τεχνική Υπηρεσία. 

7. Ως Τεχνικό Συμβούλιο ορίζεται το Τεχνικό Συμβού¬ 
λιο της Εκκλησιαστικής Κεντρικής Υπηρεσίας Οικονο¬ 
μικών (Ε.Κ.ΥΟ.) της Ιερός Συνόδου της Εκκλησίας της 
Ελλάδος, το οποίο συνεστήθη με τον υπ’ αριθμ. 240/2013 
Κανονισμό της Ιερός Συνόδου (Φ.Ε.Κ. 243/Α'). 

Αρθρο 4 

Εφαρμογή θεσμικού πλαισίου 

1. Οι συμβάσεις έργων και υπηρεσιών της Ιερός Μητρο¬ 
πόλεως διέπονται από τους τυπικούς και ουσιαστικούς 
νόμους για τα εκκλησιαστικά έργα και σε περίπτωση 
επιδοτήσεως ή χρηματοδοτήσεώς τους από κρατικούς 
ή ευρωπαϊκούς πόρους διέπονται από το θεσμικό πλαί¬ 
σιο για τα δημόσια έργα ή μελέτες και τις δημόσιες 
συμβάσεις κατά περίπτωση. 

2. Διαφωνίες από συμβάσεις έργων ή μελετών επιλύ¬ 
ονται από τα κατά δικαιοδοσία και καθ’ ύλην αρμόδια 
δικαστήρια, αναλόγως της φύσεως της συμβάσεως, 
μετά από εξάντληση της τυχόν προβλεπόμενης προ¬ 
δικασίας στην οικεία νομοθεσία, αποφαινομένου επί 
αιτήσεων θεραπείας του Μητροπολιτικού Συμβουλίου 
μετά από γνώμη του Τεχνικού Συμβουλίου της Ε.Κ.Υ.Ο. 
της Εκκλησίας της Ελλάδος. 

Άρθρο 5 

Μελέτες και δημοπράτηση έργων 

1. Η σύνταξη μελετών των προς εκτέλεση έργων πραγ¬ 
ματοποιείται από την Τεχνική Υπηρεσία και η θεώρησή 
τους από τον Προϊστάμενό της. 

2. Για την δημοπράτηση των έργων οι συνταχθησόμε- 
νες μελέτες θα εγκρίνονται από την Προϊσταμένη Αρχή, 
δηλαδή το Μητροπολιτικό Συμβούλιο, το οποίο εγκρίνει 
και την σχετική διακήρυξη. 

3. Σε περίπτωση κατά την οποία η Τεχνική Υπηρε¬ 
σία της Ιερός Μητροπόλεως αδυνατεί να συντάξει και 
να εκπονήσει τις σχετικές μελέτες, είναι δυνατόν να 
ανατεθεί η εκπόνησή τους σε ειδικό, έμπειρο επί του 
προς εκτέλεση έργου, μηχανικό, κατόπιν αποφάσεως 
της Προϊσταμένης Αρχής, στην οποία εισηγείται η Τε¬ 
χνική Υπηρεσία. Οι μελέτες, οι οποίες συντάσσονται 
από τρίτους θεωρούνται από την Τεχνική Υπηρεσία και 
εγκρίνονται από την Προϊσταμένη Αρχή. 

4. Σύμφωνα με τα ανωτέρω, η Οργάνωση της Τεχνι¬ 
κής Υπηρεσίας για την εκτέλεση εκκλησιαστικών έργων 
στην Ιερά Μητρόπολη Κίτρους, Κατερίνης και Πλατα¬ 
μώνος, καθορίζεται ως κάτωθι: 

α. Η Προϊσταμένη Αρχή και η Αναθέτουσα Αρχή είναι 
το Μητροπολιτικό Συμβούλιο της Ιερός Μητροπόλεως 
Κίτρους, Κατερίνης και Πλαταμώνος. 

β. Η Διευθύνουσα Υπηρεσία και η Επιβλέπουσα Υπηρε¬ 
σία, είναι η Τεχνική Υπηρεσία της Ιερός Μητροπόλεως 
Κίτρους, Κατερίνης και Πλαταμώνος. 

Αρθρο 6 

Τελικές διατάξεις 

1. Η Τεχνική Υπηρεσία δύναται να καταργηθεί κατόπιν 
αιτιολογημένης και δημοσιευμένης αποφάσεως του Μη- 
τροπολιτικού Συμβουλίου. Η απόφαση αυτή ισχύει μετά 
την δημοσίευσή της στην Εφημερίδα της Κυβερνήσεως 
και στο περιοδικό «Εκκλησία». 

2. Κάθε θέμα, το οποίο δεν προβλέπεται από τις δι¬ 
ατάξεις του παρόντος Κανονισμού λειτουργίας, αλλά 
βασίζεται και δεν αντιβαίνει σ’ αυτές, ρυθμίζεται με 
ιδιαίτερη απόφαση του Μητροπολιτικού Συμβουλίου. 

Αρθρο 7 

Από την δημοσίευση του παρόντος Κανονισμού δεν 
προκαλείται δαπάνη εις βάρος του προϋπολογισμού του 
Νομικού Προσώπου της Ιερός Μητροπόλεως Κίτρους, 
Κατερίνης και Πλαταμώνος. Κάθε μελλοντική δαπάνη, 
εις εφαρμογήν αυτού, θα προβλέπεται εις τον οικείο 
προϋπολογισμό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2015 
Ο Πρόεδρος 

ί Ο Αθηνών ΙΕΡΩΝΥΜΟΣ 

-♦- 

Αριθ. 1363/850 (2) 

Σύστασις και λειτουργία Εκκλησιαστικού Ιδρύματος 
υπό την επωνυμίαν «ΙΔΡΥΜΑ ΝΕΟΤΗΤΑΣ ΚΑΙ ΠΟΛΙΤΙ¬ 
ΣΜΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΘΗΡΑΣ, ΑΜΟΡ¬ 
ΓΟΥ ΚΑΙ ΝΗΣΩΝ». 

Η ΙΕΡΑ ΣΥΝΟΔΟΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/77 «Περί του καταστατικού Χάρτου 
της Εκκλησίας της Ελλάδος», όπως ετροποποιήθησαν 
δια του άρθρου 68 παρ. 5 του Ν. 4235/14. 

2) Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, τας απορρεούσας εκ των 
Ευαγγελικών επιταγών, των Ιερών Κανόνων και των Νό¬ 
μων του Κράτους. 

3) Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Θήρας, Αμορ¬ 
γού και Νήσων. 

4) Την υπ’ αριθ. 40/13.3.2015 Πρότασιν του Σεβασμιω- 
τάτου Μητροπολίτου Θήρας, Αμοργού και Νήσων Επι- 
φανίου. 

5) Την υπ’ αριθ. 14/2015 Γνωμοδότησιν του Ειδικού 
Νομικού Συμβούλου της Ιερός Συνόδου της Εκκλησίας 
της Ελλάδος. 

6) Την από 2.4.2015 Απόφασιν της Διαρκούς Ιερός Συ¬ 
νόδου, αποφασίζει: 

Την σύστασιν και λειτουργίαν Εκκλησιαστικού Ιδρύμα¬ 
τος υπό την επωνυμίαν «ΙΔΡΥΜΑ ΝΕΟΤΗΤΑΣ ΚΑΙ ΠΟΛΙ¬ 
ΤΙΣΜΟΥ ΤΗΣ ΙΕΡΑΣ ΜΗΤΡΟΠΟΛΕΩΣ ΘΗΡΑΣ, ΑΜΟΡΓΟΥ 
ΚΑΙ ΝΗΣΩΝ», το οποίον θα διέπεται από τον κάτωθι 
Κανονισμό: 

ΚΑΝΟΝΙΣΜΟΣ ΛΕΙΤΟΥΡΓΙΑΣ 
Εκκλησιαστικού Ιδρύματος υπό την επωνυμία: 

«ΙΔΡΥΜΑ ΝΕΟΤΗΤΑΣ ΚΑΙ ΠΟΛΙΤΙΣΜΟΥ 

ΙΕΡΑΣ ΜΗΤΡΟΠΟΛΕΩΣ ΘΗΡΑΣ, ΑΜΟΡΓΟΥ ΚΑΙ ΝΗΣΩΝ» 

Αρθρον1 

Σύσταση, επωνυμία, έδρα 

1. Στην περιφέρεια της Ιερός Μητροπόλεως Θήρας 
Αμοργού και Νήσων και υπό την πνευματική εποπτεία 
αυτής ιδρύεται ΕκκλησιαστικόΊδρυμα, το οποίο λειτουρ¬ 
γεί ως Νομικό Πρόσωπο Ιδιωτικού Δικαίου (Ν.Π.Ι.Δ.), μη 
κερδοσκοπικού χαρακτήρα, υπό την επωνυμία «ΙΔΡΥΜΑ 


ΝΕΟΤΗΤΑΣ ΚΑΙ ΠΟΛΙΤΙΣΜΟΥ ΙΕΡΑΣ ΜΗΤΡΟΠΟΛΕΩΣ ΘΗ¬ 
ΡΑΣ ΑΜΟΡΓΟΥ ΚΑΙ ΝΗΣΩΝ», το οποίο θα επικουρεί το 
νεανικό ποιμαντικό (διαπαιδαγωγικό) έργο της Ιερός 
Μητροπόλεως, που επιτελείται αμέσως ή με άλλα υφι¬ 
στάμενα ή μέλλοντα να ιδρυθούν εκκλησιαστικά ιδρύ¬ 
ματα, καθώς και με λοιπούς φορείς μη κερδοσκοπικού 
χαρακτήρα, και θα διέπεται υπό του παρόντος Κανο- 
νισμού/Εδρα του Ιδρύματος τούτου είναι τα Φηρά της 
Θήρας. Το Ίδρυμα θα στεγάζεται στις εγκαταστάσεις 
της Χριστιανικής Εστίας της Ιερός Μητροπόλεως Θή¬ 
ρας, Αμοργού και Νήσων, στα Φηρά. 

2. Με το Ίδρυμα αυτό η Ιερά Μητρόπολη Θήρας Αμορ¬ 
γού και Νήσων επιθυμεί να ανταποκριθεί στις εφέσεις 
και ανησυχίες των νέων, των οποίων προστάτες και 
πρότυπα καθίστανται οι Αγιοι Τρεις Ιεράρχες, Βασίλειος 
ο Μέγας, Γρηγόριος ο Θεολόγος και Ιωάννης ο Χρυσό¬ 
στομος, Οικουμενικοί Πατέρες και διδάσκαλοι, οι οποίοι 
αναλώθηκαν στην ορθή διαπαιδαγώγηση των νέων και 
στον εκχριστιανισμό του ανθρωπίνου πολιτισμού και 
πνεύματος. 

3. Ως επίσημη ημέρα εορτής του Ιδρύματος ορίζεται 
η 30ή Ιανουάριου, ημέρα εορτής της συνάξεώς τους. 

Αρθρο 2 

Σκοποί του Ιδρύματος 

Σκοποί του Ιδρύματος είναι: 

1. Η ορθόδοξη διαπαιδαγώγηση των νέων και η καλ¬ 
λιέργεια Ορθοδόξου ήθους και φρονήματος. 

2. Η πνευματική, ηθική, μαθησιακή, επαγγελματική και 
κοινωνική συγκρότηση των νέων. 

3. Η προσφορά δημιουργικής ψυχαγωγίας, η αξιοποί¬ 
ηση του ελευθέρου χρόνου των νέων και η εξοικείωσή 
των με την ορθόδοξη πολιτιστική παράδοση. 

4. Η μύηση των νέων στη λατρευτική και λειτουργική 
παράδοση της Εκκλησίας. 

5. Η προαγωγή της αδελφότητος, του αλληλοσεβα¬ 
σμού και της κατανοήσεως μεταξύ των νέων, αδιακρί¬ 
τως θρησκευτικών πεποιθήσεων. 

6. Η προσφορά των νέων εις την τοπική κοινωνία. 

7. Η μαρτυρία της τοπικής Εκκλησίας στην κοινωνία 
και στην ακαδημαϊκή, εκπαιδευτική και μαθητική κοι¬ 
νότητα. 

8. Η ενδυνάμωση της συνεργασίας με τα υπάρχοντα 
λοιπά εκκλησιαστικά ιδρύματα καθώς και τα λοιπά εκ¬ 
κλησιαστικά εγκαθιδρύματα (ιεροί ναοί, ιερές μονές) 
της Ιερός Μητροπόλεως. 

Αρθρο 3 

Μέσα προς επίτευξη των σκοπών 

1. Η λειτουργία ευχάριστου χώρου αναψυχής ως εντευ¬ 
κτηρίου, κυλικείου ή και νεανικού αναψυκτηρίου 

2. Η διοργάνωση εορταστικών, πολιτιστικών και ψυ¬ 
χαγωγικών εκδηλώσεων (κινηματογραφικών προβολών, 
μουσικοχορευτικών εκδηλώσεων, θεατρικών παραστά¬ 
σεων, εκθέσεων κ.α.) 

3. Η πραγματοποίηση τακτικών εβδομαδιαίων συνα¬ 
ντήσεων ομάδων νέων, με αντικείμενο την κατανόηση 
και εμβάθυνση της ορθόδοξου Παραδόσεως 

4. Η κατάρτιση των νέων στις εκκλησιαστικές τέχνες 

5. Η συνεργασία με τη Σχολή Βυζαντινής Μουσικής 
της Ιερός Μητροπόλεως 

6. Η συνεργασία με τον υπό ίδρυση εκκλησιαστικό 
ραδιοφωνικό σταθμό της Ιερός Μητροπόλεως 

7. Οι επισκέψεις σε σωφρονιστικά ιδρύματα, νοσοκο¬ 
μεία, στρατόπεδα και γενικότερα οι δραστηριότητες 
κοινωνικού χαρακτήρα 

8. Η διοργάνωση σειράς σεμιναρίων επαγγελματικού 
προσανατολισμού ως και φροντιστηριακών ενισχυτικών 
μαθημάτων 

9. Η λειτουργία δανειστικής βιβλιοθήκης ποικίλης θε¬ 
ματολογίας 

10. Η διοργάνωση εκδρομών ψυχαγωγικού και επιμορ¬ 
φωτικού χαρακτήρα 

11. Η συμμετοχή των νέων σε νεανικά συνέδρια ως 
εκπροσώπων του Ιδρύματος 

12. Η ένταξη σε εθνικά επιμορφωτικά προγράμματα 
η ανάλογα προγράμματα της Ευρωπαϊκής Ενώσεως 

13. Η έκδοση εντύπων ποικίλης θεματολογίας 

14. Η συνεργασία με τους διαφόρους τοπικούς πολι¬ 
τιστικούς φορείς 

15. Η διεξαγωγή μελετών σε θέματα μεγάλου κοινω¬ 
νικού ενδιαφέροντος (ανεργία, ναρκωτικά, κοινωνικός 
αποκλεισμός, Α.Μ.Ε.Α. κ.λπ.) 

16. Η φιλοξενία και ανταλλαγή απόψεων με ανάλογες 
ομάδες νέων 

17. Η δημιουργία ομάδων εργασίας από νέους επιστή¬ 
μονες ψυχοκοινωνικής υποστήριξης ατόμων 

18. Η λειτουργία νεανικών κατασκηνώσεων της Ιεράς 
Μητροπόλεως 

19. Η δημιουργία, στήριξη και ενημέρωση ιστοσελίδας 
νεανικού ενδιαφέροντος 

20. Η συμμετοχή του Ιδρύματος σε διορθόδοξες κι¬ 
νήσεις νέων 

21. Η συγκρότηση ομάδων νέων επιστημόνων και εκ¬ 
παιδευτικών και η διοργάνωση σεμιναρίων και διαλέ¬ 
ξεων για θέματα θεολογίας, παιδείας και πολιτισμού 

Αρθρο 4 

Οργάνωση Διοίκηση- Διοικητικό Συμβούλιο 

1. Το Ίδρυμα διοικείται από πενταμελές Διοικητικό 
Συμβούλιο που απαρτίζεται από: 

α) τον εκάστοτε Μητροπολίτη Θήρας Αμοργού και 
Νήσων, ως Πρόεδρο, 

β) τον εκάστοτε Πρωτοσύγκελλο ή τον Γενικό Αρχι¬ 
ερατικό Επίτροπο, ως Αντιπρόεδρο, 

γ) τον εκάστοτε υπεύθυνο νεότητας της Ιεράς Μη¬ 
τροπόλεως Θήρας Αμοργού και Νήσων και Διευθυντή 
του Ιδρύματος, 

δ) έναν κληρικό μέλος του Μητροπολιτικού Συμβουλί¬ 
ου της Ιεράς Μητροπόλεως Θήρας, Αμοργού και Νήσων 
που διορίζεται από το Μητροπολίτη, 

ε) ένα στέλεχος του γραφείου νεότητας της Ιεράς 
Μητροπόλεως Θήρας Αμοργού και Νήσων, το οποίο 
προτείνεται από τον εκάστοτε υπεύθυνο νεότητας της 
Ιεράς Μητροπόλεως, διορίζεται από το Μητροπολίτη 
και διακρίνεται για το ήθος, την πνευματική κατάρτιση 
και ωριμότητά του και την προσφορά του στο έργο και 
τη ζωή της Εκκλησίας. 

2. Τα ως άνω τακτικά μέλη του Δ.Σ. διορίζονται από το 
Μητροπολίτη για τρία εκκλησιαστικά έτη. Επίσης από 
το Μητροπολίτη για την ίδια περίοδο διορίζονται τρία 
αναπληρωματικά μέλη σύμφωνα με τη διαδικασία της 
παραγράφου 1δ του παρόντος άρθρου. Οι διορισθέντες 
μπορούν να διορισθούν εκ νέου. 


3. Μέλη του Δ.Σ. που δεν ανταποκρίνονται στα καθή- 
κοντά τους ή προβαίνουν σε ενέργειες που έρχονται 
σε αντίθεση με τους σκοπούς του Ιδρύματος παύονται 
και αντικαθίστανται από το Μητροπολίτη. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει το Γραμματέα 
και τον Ταμία. Το αξίωμα των μελών του Δ.Σ. είναι 
τιμητικό και άμισθο. 

5. Ο Πρόεδρος του Δ.Σ. 

α)Έχει την ευθύνη όλων των εκδηλώσεων του Ιδρύμα¬ 
τος και συντονίζει τα μέλη του Δ.Σ. για την υλοποίηση 
των σκοπών αυτού. 

β) Εκπροσωπεί τοίδρυμα ενώπιον πόσης Διοικητικής, 
Δικαστικής και Εκκλησιαστικής αρχής και οποιοσδήπο¬ 
τε άλλης αρχής και σε όλες του τις σχέσεις με άλλα 
Ιδρύματα, Οργανισμούς, νομικά και φυσικά πρόσωπα. 

γ) Λαμβάνει γνώση όλων των εισερχομένων και εξερ- 
χομένων εγγράφων του Ιδρύματος, συνυπογράφει με το 
Γ ραμματέα όλη την αλληλογραφία και με τον Ταμία τα 
οικονομικής φύσεως έγγραφα. 

δ) Συγκαλεί το Δ.Σ. σε συνεδριάσεις, διευθύνει τις 
συζητήσεις και συνυπογράφει με τα υπόλοιπα μέλη τα 
πρακτικά των συνεδριάσεων. 

6. Ο Αντιπρόεδρος του Δ.Σ. αναπληρώνει τον Πρόεδρο, 
όταν απουσιάζει ή κωλύεται, σε όλες τις παραπάνω 
αρμοδιότητες αυτού και ενεργεί κατόπιν εντολής του. 

7. Ο Γραμματεύς τηρεί το βιβλίο πρωτοκόλλου του 
Ιδρύματος και συντάσσει όλα τα έγγραφα και όλη την 
αλληλογραφία του Ιδρύματος για την οποία ενημερώνει 
τον Πρόεδρο και την οποία συνυπογράφει με αυτόν. 
Επίσης τηρεί το Βιβλίο Πρακτικών των Συνεδριάσεων 
του Δ.Σ. του Ιδρύματος, συνυπογράφει με τα υπόλοιπα 
μέλη τα εν λόγω πρακτικά και φυλάσσει τη σφραγίδα 
του Ιδρύματος. 

8. Ο Ταμίας τηρεί το Βιβλίο Ταμείου καθώς και τα 
Διπλότυπα Γραμμάτια Εισπράξεων και Ενταλμάτων 
Πληρωμών του Ιδρύματος. Εισπράττει κάθε χρηματι¬ 
κή προσφορά με διπλότυπα Γραμμάτια Εισπράξεων, 
τα οποία συνυπογράφει με τον Πρόεδρο. Διενεργεί τις 
πληρωμές που αποφασίζει το Δ.Σ. βάσει διπλοτύπων 
Ενταλμάτων Πληρωμών, τα οποία συνυπογράφει με 
τον Πρόεδρο. Ευθύνεται για τη φύλαξη των χρημάτων 
του ιδρύματος τα οποία κατατίθενται, επ’ ονόματι του 
Ιδρύματος, σε κατάστημα τράπεζας που λειτουργεί στη 
Θήρα. Διενεργεί καταθέσεις και αναλήψεις χρημάτων 
κατόπιν αποφάσεως του Δ.Σ. και εν γένει διαχειρίζεται 
την περιουσία του Ιδρύματος. Επίσης τηρεί το Βιβλίο 
Κτηματολογίου και το Βιβλίο Υλικού. 

Αρθρον 5 

Αρμοδιότητες του Δ.Σ. 

Το Δ.Σ. συνέρχεται τακτικά κάθε δύο μήνες, εκτά¬ 
κτως δε κάθε φορά που παρίσταται ανάγκη, μετά από 
πρόσκληση του Προέδρου, ή του Αντιπροέδρου, όταν 
ο Πρόεδρος απουσιάζει ή κωλύεται ή μετά από γραπτή 
αίτηση τεσσάρων τουλάχιστον από τα μέλη του. 

Το Δ.Σ. ευρίσκεται σε απαρτία, όταν παρίσταται 
οπωσδήποτε ο Πρόεδρος ή, απόντος ή κωλυομένου αυ¬ 
τού, ο Αντιπρόεδρος και τρία τουλάχιστον από τα μέλη 
αυτού, οι δε αποφάσεις λαμβάνονται με πλειοψηφία των 
παρόντων μελών. Σε περίπτωση ισοψηφίας υπερισχύει 
η ψήφος του Προέδρου. 

Το Διοικητικό Συμβούλιο του Ιδρύματος έχει τις πα¬ 
ρακάτω αρμοδιότητες: 

α) Αποφασίζει για κάθε θέμα που αφορά στην εκπλή¬ 
ρωση των σκοπών του Ιδρύματος. 

β) Για την προαγωγή και επίτευξη των σκοπών του 
Ιδρύματος συνεργάζεται με το Μητροπολιτικό Συμ¬ 
βούλιο και τα Εκκλησιαστικά Συμβούλια των Ενοριών 
της περιφέρειας της Ιεράς Μητροπόλεως, καθώς στο 
Ιδρυμα ανήκει ο επιτελικός σχεδιασμός του νεανικού 
κατηχητικού έργου που επιτελείται στις ενορίες, και 
τα ενοριακά νεανικά κέντρα λειτουργούν ως προέ¬ 
κταση αυτού. Συνεργάζεται επίσης για τον ίδιο σκοπό 
με τους διαφόρους πολιτιστικούς, επιστημονικούς και 
φιλανθρωπικούς συλλόγους καθώς επίσης και με την 
τοπική αυτοδιοίκηση και τους διαφόρους τοπικούς 
φορείς. 

γ) Μεριμνά για την εξεύρεση των αναγκαίων οικο¬ 
νομικών πόρων και για την ορθή, ομαλή και απρόσκο¬ 
πτη λειτουργία του Ιδρύματος και του εντευκτηρίου 
κυλικείου. 

δ) Αποφασίζει για την πρόσληψη του αναγκαίου για τη 
λειτουργία του Ιδρύματος και του εντευκτηρίου-κυλικεί- 
ου έμμισθου προσωπικού, σύμφωνα με τις διατάξεις της 
ισχύουσας εργατικής και λοιπής νομοθεσίας, καθορίζει 
δε τις αρμοδιότητες και τα καθήκοντα αυτού. 

ε) Καταρτίζει τον ετήσιο Προϋπολογισμό και Απολο¬ 
γισμό του Ιδρύματος και υποβάλλει αυτούς για έγκριση 
στο Μητροπολιτικό Συμβούλιο τους μήνας Νοέμβριο και 
Φεβρουάριο εκάστου έτους αντίστοιχα. 

ζ) Αποφασίζει δια κάθε άλλο θέμα, το οποίον δεν 
προβλέπεται από τον παρόντα κανονισμό σε συνεδρία 
στην οποία παρίσταται οπωσδήποτε ο Πρόεδρος αυτού. 

Άρθρο 6 

Τηρούμενα Βιβλία 

Το Ίδρυμα έχει ιδία διαχείριση και τηρεί με τη μέρι¬ 
μνα του Δ.Σ. τα Διαχειριστικά αυτού Βιβλία, σύμφωνα 
με το σύστημα τηρήσεως των λογιστικών βιβλίων των 
Εκκλησιαστικών Νομικών Προσώπων, θεωρημένα για 
κάθε νόμιμη χρήση από την Ιερά Μητρόπολη, ήτοι: 

1. Βιβλίο Πρωτοκόλλου 

2. Βιβλίο Πρακτικών των Συνεδριάσεων του Δ.Σ. 

3. Βιβλίο Ταμείου και Διπλότυπα Γραμματίων Εισπρά¬ 
ξεων και Ενταλμάτων Πληρωμών, τα οποία είναι εκτε¬ 
λεστέα εφ’ όσον φέρουν απαραιτήτως την υπογραφή 
του Προέδρου και του Ταμείου του Ιδρύματος 

4. Βιβλίο Κτηματολογίου, εις το οποίον καταγράφεται 
όλη η ακίνητος περιουσία του Ιδρύματος 

5. Βιβλίο Υλικού, στο οποίο καταγράφεται όλη η κινητή 
περιουσία του Ιδρύματος 

Αρθρο 7 

Πόροι του Ιδρύματος 
Πόροι του Ιδρύματος είναι: 

α) Πρόσοδοι από την αξιοποίηση της κινητής και ακί¬ 
νητης περιουσίας του Ιδρύματος 
β) Εισφορές, σε είδος ή σε χρήμα, φίλων του Ιδρύ¬ 
ματος 

γ) Δωρεές, κληρονομιές και κληροδοσίες κινητών και 
ακινήτων 

δ) Πρόσοδοι από την πραγματοποίηση διαφόρων εκ¬ 
δηλώσεων του Ιδρύματος, λαχειοφόρων αγορών, ερά¬ 
νων, που διενεργούνται νόμιμα, περιφοράς δίσκων υπέρ 
ενισχύσεως αυτού κ.α. 


ε) Τυχόν έσοδα από το Εντευκτήριο-Κυλικείο, Ανα- 
ψυκτήριο 

στ)Έκτακτες επιχορηγήσεις της Ιεράς Μητροπόλεως 
Θήρας Αμοργού και Νήσων και λοιπών εκκλησιαστικών 
νομικών προσώπων 

ζ) Κρατικές επιχορηγήσεις, κοινοτικές επιχορηγήσεις, 
επιχορηγήσεις εκ μέρους της Νομαρχιακής ή Τοπικής 
Αυτοδιοικήσεως, Οργανισμών και άλλων Νομικών Προ¬ 
σώπων Δημοσίου ή Ιδιωτικού Δικαίου, ή άλλων Εκκλη¬ 
σιαστικών Οργανισμών και γενικά κάθε νόμιμη επιχο¬ 
ρήγηση 

η) Πόροι από την αξιοποίηση Εθνικών προγραμμάτων 
ή προγραμμάτων της Ευρωπαϊκής Ενώσεως ή άλλων 
διεθνών προγραμμάτων 

θ) Κάθε έσοδο που είναι σύμφωνο με το Ορθόδο¬ 
ξο Χριστιανικό πνεύμα, προερχόμενο από κάθε είδους 
δραστηριότητες του Ιδρύματος και κάθε νόμιμης πηγής 

Αρθρο 8 
Διάθεση πόρων 

1. Οι ανωτέρω πόροι του Ιδρύματος διατίθενται κατό¬ 
πιν αποφάσεως του Δ.Σ.: 

α) Για την προμήθεια του απαιτούμενου εξοπλισμού 
για τη λειτουργία του Ιδρύματος και του εντευκτηρίου- 
κυλικείου 

β) Γ ια την αντιμετώπιση των παγίων εξόδων λειτουρ¬ 
γίας του Ιδρύματος και των εξόδων εξωραϊσμού των 
εγκαταστάσεών του και οργανώσεως των υπηρεσιών 
του 

γ) Γ ια την κάλυψη των εξόδων διοργανώσεως διαφό¬ 
ρων εκδηλώσεων, οι οποίες προάγουν τους σκοπούς 
του Ιδρύματος 

δ) Γ ια την κάλυψη των εξόδων εκδόσεως διαφόρων 
απαραίτητων δια την λειτουργία του Ιδρύματος εντύ¬ 
πων 

ε) Γ ια την αντιμετώπιση των εξόδων διοργανώσεως 
σεμιναρίων, διαλέξεων και ομιλιών, λειτουργίας της δα¬ 
νειστικής βιβλιοθήκης, διοργανώσεως εκδρομών, λει¬ 
τουργίας νεανικών κατασκηνώσεων, λειτουργίας ομά¬ 
δων εργασίας ψυχοκοινωνικής υποστηρίξεως ατόμων, 
αποστολής εκπροσώπων του Ιδρύματος σε Συνέδρια 
στο εσωτερικό ή εξωτερικό, φιλοξενίας νέων κ.α. 

στ) Γ ια την κάλυψη εξόδων στήριξης και ενημέρωσης 
της ιστοσελίδας του Οργανισμού 

ζ) Γ ια την κάλυψη κάθε άλλης δαπάνης που δεν προ- 
βλέπεται από τον παρόντα κανονισμό που αποσκοπεί 
στην επίτευξη των σκοπών του Ιδρύματος και στην 
εύρυθμη λειτουργία του 

2. Το τυχόν χρηματικό πλεόνασμα από την οικονομι¬ 
κή διαχείριση του Ιδρύματος, το οποίον υπερβαίνει το 
ποσόν για το οποίο αποφασίζει το Δ.Σ., κατατίθεται 
επ’ ονόματι του Ιδρύματος σε λογαριασμό μίας από τις 
τράπεζες που λειτουργούν στη ©ήρα. 

Αρθρο 9 

Προσωπικό του Ιδρύματος 

Το Διοικητικό Συμβούλιο κρίνοντας τις λειτουργικές 
ανάγκες του Ιδρύματος δύναται να αποφασίσει την 
πρόσληψη προσωπικού εφαρμόζοντας την ισχύουσα 
σχετική εργατική νομοθεσία, δίδοντας πάντως προ¬ 
τεραιότητα στην αποδοχή εθελοντικής συμμετοχής 
δράσης ενηλίκων προσώπων. 

Άρθρο 10 
Σφραγίδα 

Το Ίδρυμα έχει δική του σφραγίδα, κυκλικού σχήμα¬ 
τος, η οποία στη μέση φέρει παράσταση με τους τρεις 
Ιεράρχες, γύρο δε στον εσωτερικό κύκλο τις λέξεις: 
«Ιδρυμα Νεότητας και Πολιτισμού», και στον εξωτερικό 
κύκλο τις λέξεις: «Ιερά Μητρόπολη Θήρας Αμοργού και 
Νήσων». 

Άρθρο 11 

1. Το παρόνίδρυμα καταργείται με απόφαση της Ιερός 
Συνόδου μετά από αιτιολογημένη και ομόφωνη από¬ 
φαση του Δ.Σ. παρόντων όλων των μελών του (ειδική 
απαρτία), όταν δεν εκπληρώνει τις εκκλησιολογικές αυ¬ 
τού προθέσεις και την αποστολή που τίθεται από τον 
παρόντα κανονισμό, όταν παρεκκλίνει από τους σκο¬ 
πούς του ή όταν είναι πλέον ανέφικτη η λειτουργία του. 

2. Σε κάθε περίπτωση καταργήσεως του Ιδρύματος 
κάθε κινητό ή ακίνητο περιουσιακό αυτού στοιχείο, κα¬ 
θώς και κάθε δικαίωμα και αξίωση αυτού περιέρχεται 
στην Ιερά Μητρόπολη Θήρας Αμοργού και Νήσων, η 
οποία υποχρεούται να χρησιμοποιήσει αυτά για πα¬ 
ρεμφερή σκοπό, κατά την απόλυτη και ελεύθερη κρίση 
του Μητροπολίτου. 


Άρθρο 12 

Τροποποίηση του Κανονισμού 

Ο παρών Κανονισμός τροποποιείται υπό της Ιερός 
Συνόδου, κατόπιν αιτιολογημένης αποφάσεως του Δ.Σ. 
του Ιδρύματος, σε συνεδρία στην οποία παρίσταται 
οπωσδήποτε ο Πρόεδρος αυτού, η δε τροποποίηση δη¬ 
μοσιεύεται, όπως και ο παρών Κανονισμός. 

Άρθρο 13 

Ο παρών Κανονισμός ισχύει από της δημοσιεύσεως 
αυτού εις το επίσημο Δελτίο της Εκκλησίας της Ελλά¬ 
δος «ΕΚΚΑΗΣΙΑ» και στην Εφημερίδα της Κυβερνήσεως. 

Άρθρο 14 

Από τις διατάξεις του παρόντος Κανονισμού δεν 
προκαλείται δαπάνη σε βάρος του προϋπολογισμού 
του νομικού προσώπου της Ιερός Μητροπόλεως Θήρας 
Αμοργού και Νήσων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Απριλίου 2015 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-τοπη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορψή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορψή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορψή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι 1 ίρ://νννννν.β 1 . 9 Γ - β-ιπ3ΪΙ: ννβόπΐ38ΐβΓ.βί@βί.9τ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΤΑΧ 210 52 21 004 













































































